section_heading: Život
paragraph_text: Freire je rođen 1921. godine u obitelji srednje klase, ali je za vrijeme Velike gospodarske krize (1929. – 1933.) upoznao siromaštvo i glad. Njegova obitelj bila je prisiljena preseliti u grad Jaboatão dos Guararapes, a 1933. godine preminuo mu je otac. Obiteljska situacija utjecala je na njegov školski uspjeh, za svojim je vršnjacima zaostajao četiri razreda te se igrao s djecom iz siromašnih obitelji. Freireova iskustva iz djetinjstva utjecala su na formiranje njegovih kasnijih pedagoških ideja i zabrinutosti za siromašne.